Πέτρος Τσιτσιπάς

Ο Πέτρος Τσιτσιπάς (γεννηθείς στις 27 Ιουλίου 2000) είναι Έλληνας επαγγελματίας παίκτης της αντισφαίρισης. Έχει κατακτήσει έναν τίτλο στην ΕΕΑ στα διπλά ανδρών και το νούμερο 81 στην κατάταξη, το οποίο πέτυχε στις 22 Οκτωβρίου 2023. Έχει επίσης καταλάβει την υψηλότερη κατάταξη της καριέρας του στην ΕΕΑ στα μονά ανδρών, όταν έλαβε την θέση 727 στις 30 Αυγούστου 2021. Έχει εκπροσωπήσει την Ελλάδα στο κύπελλο Ντέιβις όπου έκανε ρεκόρ Νίκες-Ήττες 10-9. Είναι ο μικρότερος αδερφός του Στέφανου Τσιτσιπά.

 Τα δύο αδέρφια συνεργάστηκαν για πρώτη φορά στο Australian Open το 2021, όπου έλαβαν την πρώτη ομαδική wild card για το κυρίως ταμπλό αλλά έχασαν στον πρώτο γύρο. Τα επόμενα δύο τουρνουά ήταν στο Rotterdam Open το 2021 και στο Open 13 Provence το 2021 στη Μασσαλία, όπου μπήκαν ως wild card στο κυρίως ταμπλό αλλά έχασαν στον δεύτερο και στον πρώτο γύρο αντίστοιχα. Ο Τσιτσιπάς έκανε το ντεμπούτο του στα μονά ΕΕΑ ως wild card στο κυρίως ταμπλό της διοργάνωσης στο OPEN 13 το 2021 αλλά έχασε από τον Αλεχάντρο Νταβίντοβιτς Φοκίνα στον πρώτο γύρο, μετά από 45 λεπτά. Η κακή χρήση των wild cards σε εκείνη την περίπτωση του Πέτρου Τσιτσιπά ατομικά και γενικά για τα δύο αδέρφια έχει αναφερθεί από παίκτες και από φιλάθλους. Τα αδέρφια Τσιτσιπά συνεργάστηκαν ξανά στο Monte Carlo Masters το 2021, όπου έλαβαν την τέταρτη wild card για την ομάδα τους. Έφτασαν στην φάση των 16, νικώντας τους Κέβιν Κράβιετς και Χόρια Τεκάου που ήταν όγδοοι. Τα αδέρφια έλαβαν άλλη μία wild card από το Masters 1000 στο Mutua Madrid Open το 2021 αλλά έχασαν ξανά στον πρώτο γύρο. Υπήρξαν αναπληρωματικοί σε ένα τρίτο Masters στο Italian Open αλλά έχασαν για τέταρτη φορά στον πρώτο γύρο. Στο Lyon Open το 2021, ο Πέτρος και ο Στέφανος Τσιτσιπάς έλαβαν την έκτη wild card στα διπλά ανδρών αλλά έχασαν τον αγώνα του πρώτου γύρου. Αυτή ήταν η πέμπτη ήττα σε επτά τουρνουά, που έλαβε χώρα στον πρώτο γύρο, από την αρχή του έτους. Τα δύο αδέρφια έλαβαν το δεύτερο Grand Slam και την έβδομη wild card στο Wimbledon Championships το 2021, χάνοντας στον πρώτο γύρο. Έλαβαν την όγδοη wild card στο European Open στο Αμβούργο το 2021, χάνοντας στον πρώτο γύρο. Το 2022 έλαβαν άλλες δύο wild cards, στο Monte Carlo Masters και στο Mutua Madrid Open, όπου έχασαν στον δεύτερο και τον πρώτο γύρο αντίστοιχα. Έλαβαν την ενδέκατη και την δωδέκατη wild cards στην Στουτγάρδη και στο Πρωτάθλημα της Μαγιόρκα το 2022, όπου επίσης έχασαν στον δεύτερο και στον πρώτο γύρο αντίστοιχα. Συμμετείχαν στο US Open το 2022 ως αναπληρωματικό ζευγάρι, όπου έχασαν στον πρώτο γύρο. Τα αδέρφια έλαβαν και πάλι wild card στο ABN AMRO Open το 2023 στο Ρότερνταμ, την δέκατη τρίτη μέσα σε δύο χρόνια, όπου έχασαν στον πρώτο γύρο. Ο Πέτρος Τσιτσιπάς συνεργάστηκε με τον Γάλλο Λούκα Σάντσεζ και έλαβε την δέκατη τέταρτη wild card για το κυρίως ταμπλό στο Open 13 Provence το 2023 στην Μασσαλία. Έλαβαν πάλι wild cards στο Monte Carlo Masters 2023 και στο Mutua Madrid Open 2023. Ήταν η 100ή wild card του Πέτρου Τσιτσιπά στην καριέρα του. Έλαβε wild card για το Πρωτάθλημα της Μαγιόρκα το 2023, όπου έπαιξε με τον Μπαρτ Στήβενς. Στο Πρωτάθλημα Γουίμπλεντον το 2023 τα αδέρφια Τσιτσιπά έχασαν πάλι στον πρώτο γύρο από τους Γάλλους Arthur Fils και Luca Van Assche. Ο Πέτρος και ο Στέφανος Τσιτσιπάς κατέκτησαν τον πρώτο τους τίτλο στα διπλά ανδρών ΕΕΑ στην Αμβέρσα, νικώντας στον τελικό τους Ariel Behar και Adam Pavlásek.